দুর্গাপূজা
সাধারণত আশ্বিন মাসের শুক্ল পক্ষের ষষ্ঠ থেকে দশম দিন পর্যন্ত শারদীয়া দুর্গাপূজা অনুষ্ঠিত হয়। এই পাঁচটি দিন যথাক্রমে "দুর্গাষষ্ঠী", "মহাসপ্তমী", "মহাষ্টমী", "মহানবমী" ও "বিজয়াদশমী" নামে পরিচিত। আশ্বিন মাসের শুক্ল পক্ষটিকে বলা হয় "দেবীপক্ষ"। দেবীপক্ষের সূচনার অমাবস্যাটির নাম মহালয়া; এই দিন হিন্দুরা তর্পণ করে তাঁদের পূর্বপুরুষদের প্রতি শ্রদ্ধানিবেদন করে। দেবীপক্ষের শেষ দিনটি হল কোজাগরী পূর্ণিমা। এই দিন হিন্দু দেবী লক্ষ্মীর পূজা করা হয়। কোথাও কোথাও পনেরো দিন ধরে দুর্গাপূজা পালিত হয়। সেক্ষেত্রে মহালয়ার আগের নবমী তিথিতে পূজা শুরু হয়। পশ্চিমবঙ্গের বিষ্ণুপুর শহরের মৃন্ময়ী মন্দির এবং অনেক পরিবারে এই রীতি প্রচলিত আছে। পশ্চিমবঙ্গ ও ত্রিপুরাতে মহাসপ্তমী থেকে বিজয়াদশমী পর্যন্ত (শিক্ষাপ্রতিষ্ঠানের ক্ষেত্রে মহাসপ্তমী থেকে কোজাগরী লক্ষ্মীপূজা পর্যন্ত) চার দিন সরকারি ছুটি থাকে। বাংলাদেশে বিজয়াদশমীতে সর্বসাধারণের জন্য এক দিন এবং হিন্দু ধর্মাবলম্বীদের জন্য ৩ দিন সরকারি ছুটি থাকে।
প্রাণী উপাসনা
টাডিউসজ মারগুলের এর মতে, হিন্দু ধর্ম এবং গাভী পালন একটি ভুল ধারণার জন্ম দিয়েছে যে হিন্দির ষাঁড়ের সাথে এক দাসত্বের সম্পর্ক আছে, একে প্রাত্যহিক প্রার্থনা এবং নৈবেদ্য দিয়ে। সাধারণত, অবশ্য, শুধুমাত্র গাভী দিবসগুলোতে, একটি বার্ষিক অনুষ্ঠান, গাভী এ ধরণের রীতির প্রাপক হয়(Margul, 1968, পৃ. ৬৫)। মারগুল বলেন যে গাভীর পবিত্রতা চারটি ভিত্তির ওপর স্থাপিতঃ গোহত্যা থেকে বিরত থাকা, গোমাংস আহার থেকে বঞ্চিত থাকা, লালনপালন এবং মালিকানার নিয়ন্ত্রণ, এবং গাভী থেকে প্রস্তুত দ্রব্যসমূহ (দুধ, দৈ, ঘি, গোবর এবং মুত্র)-এর শুদ্ধতা গুণে বিশ্বাস রাখা(Margul, 1968, পৃ. ৬৫-66)।